SKA Sankt Petersborg

Hokkejnyj Klub Sportivnyj Klub Armii (HK SKA), , internationalt ofte omtalt som SKA Sankt Petersborg, er en professionel russisk ishockeyklub, der spiller i den Kontinentale Hockey-Liga. Klubben blev stiftet i 1946 og har hjemmebane i Ispaladset i Sankt Petersborg.

SKA sikrede sig sin første store titel i 2015, da holdet vandt Gagarin-pokalen efter finalesejr på 4-1 i kampe over Ak Bars Kazan.

I sæsonen 2011-12 havde klubben i grundspillet et tilskuergennemsnit på 10.126 tilskuere pr. kamp og blev dermed den første russiske ishockeyklub nogensinde med et femcifret tilskuergennemsnit.

Historie 

Klubben blev stiftet i 1946 og deltog i første sæson af det sovjetiske mesterskab. Dens oprindelige navn var Kirov LDO (Kirov Leningrad Officerers Klub). Det blev i 1953 ændret til ODO (Distrikt Officerers Klub), i 1957 til SKVO (Militærdistriktets Sportsklub) og endelig i 1959 til Sportivnyj Klub Armii (SKA) (Hærens sportsklub). I Sovjet-tiden hørte SKA (ligesom CSKA Moskva) til forsvarsministeriets sportsklubsystem og bestod af officerer fra Leningrad Militærdistrikt.

Efter at være sluttet på sidstepladsen i det første sovjetiske mesterskab, trak klubben sig fra den følgende sæson af mesterskabet og blev degraderet til mesterskabets næstbedste niveau i 1948. Klubben vendte i 1950 tilbage til den bedste række, hvor den i sæsonen 1950-51 opnåede en sjetteplads, og den forblev i den bedste række helt frem til 1991.

Klubben var to gange i finalen i den sovjetiske pokalturnering men tabte begge finaler – i 1968 til CSKA Moskva (1-7) og i 1971 til Spartak Moskva (1-5). I sæsonerne 1970-71 og 1986-87 opnåede holdet dets bedste placeringer i det sovjetiske mesterskab, idet begge sæsoner endte med bronzemedaljer om halsen på klubbens spillere.

Efter en sæson på næstbedste niveau af det sovjetiske mesterskab i 1991-92 (det første og eneste SNG-mesterskab), gik SKA med i den Internationale Hockey-Liga, der blev grundlagt af de bedste ishockeyhold i det tidligere Sovjetunionen. Efter at være sluttet på 13.-pladsen i grundspillet i sæsonen 1993-94 spillede SKA sig frem til semifinalerne i slutspillet, hvor holdet imidlertid tabte til de senere vindere fra Lada Toljatti. Klubben havde mindre succes i Ruslands Superliga, der i 1996 erstattede IHL som den bedste russiske liga, og hvor den som bedste resultat blev slået ud i slutspillets første runde.

Oprettelsen af KHL i 2008 markerede begyndelsen på en ny æra for klubben. HK SKA spillede sig i sæsonen 2011-12 for første gang frem til konferencefinalen, og i sæsonen 2012-13 vandt holdet Kontinental-pokalen som det bedste hold i grundspillet. I april 2015 opnåede holdet den største triumf i klubbens historie, da den vandt Gagarin-pokalen ved at besejre Ak Bars Kazan med 4-1 i kampe i finalen.

Titler

KHL 

 Gagarin-pokalen (1 titel): 2015, 2017.
 Kontinental-pokalen (1 titel): 2013.
 Vest-konferencen (1 titel): 2015.
 Bobrov-divisionen (4 titler): 2010, 2012, 2013, 2014.

Internationale titler 

 Spengler Cup (4 titler): 1970, 1971, 1977, 2010.

Trænere 

  Gennadij Dmitrijev (1946-1947)
  A. Semenov (1950-1951)
  Beljaj Bekjasjev (1951-1952)
  Georgij Lasin (1952-1953)
  Anatolij Viktorov (1953-1957)
  Jevgenij Voronin (1957-1958)
  Aleksandr Komarov (1958-1962)
  Jevgenij Babitj (1962-1963)
  Nikolaj Putjkov (1963-1973)
  Venjamin Aleksandrov (1973-1974)
  Nikolaj Putjkov (1974-1977)
  Oleg Sivkov (1977-1978)
  Nikolaj Putjkov (1978)
  Valerij Sjilov (1978-1979)
  Igor Romisjevskij (1979-1981)
  Boris Mikhailov (1981-1984)
  Valerij Sjilov (1984-1989)
  Gennadij Tsygankov (1989-1990)
  Igor Sjurkov (1990-1992)
  Boris Mikhailov (1992-1998)
  Nikolaj Maslov (1998-1999)
  Aleksandr Zjukov (1999)
  Rafael Isjmatov (1999-2002)
  Nikolaj Putjkov (2002)
  Boris Mikhailov (2002-2005)
  Nikolai Solovjev (2005-2006)
  Sergej Tjerkas (2006)
  Boris Mikhailov (2006)
  Jurij Leonov (2006-2007)
  Barry Smith (2007-10)
  Ivan Zanatta (2010)
  Václav Sýkora (2010-2011)
  Miloš Říha (2011-2012)
  Mikhail Kravets (2012)
  Jukka Jalonen (2012-2014)
  Vjatjeslav Bykov (2014-2015)
  Andrej Nazarov (2015-2015)
  Sergej Zubov (2015-2016)
  Oleg Znarok (2016-2018)
   Ilja Vorobjov (2018-2019)
  Aleksej Kudasjov (2019-2020)
  Valerij Bragin (siden 2020)

Kilder / eksterne henvisninger 
 HK SKA

Noter 

Ishockeyklubber i Rusland
Ishockeyklubber i KHL
Sport i Sankt Petersborg
Etableret i 1946